Το 1991,
ένα ζευγάρι έκανε βόλτα με άλογα στην κοιλάδα του θανάτου.
Κάτι τους μύριζε άσχημα.
Κάλεσαν την αστυνομία.
Και βρέθηκε άλλο ένα πτώμα σε αποσύνθεση,
κάτω από ένα δέντρο στην κοιλάδα του θανάτου.
Ένα τέταρτο πτώμα βρέθηκε στο ίδιο μέρος.
Δεν έχει ταυτοποιηθεί ακόμα.
Ξέρουμε ότι είναι λευκή γυναίκα, με ύψος 1,58.
Η αστυνομία πιστεύει ότι η άγνωστη γυναίκα
ήταν μεταξύ 30 και 50 ετών.
Υπήρχαν ήδη οι τρεις κοπέλες που βρέθηκαν στην κοιλάδα του θανάτου
κι οι αμφίβολες συνθήκες θανάτου της Έλεν Μπίσον.
Είναι σαν ντεζά βου. Συνέβη ξανά.
Σοκαρίστηκα που βρέθηκε κι άλλο πτώμα.
Είναι ένα από τα τέσσερα που βρέθηκαν στον αγρό του Λιγκ Σίτι
μεταξύ του 1983 και του 1991.
Κάποιος δολοφόνος δημιουργούσε
μια διαδρομή στο δικό του, προσωπικό νεκροταφείο.
Τι συνέβαινε;
Είχε αντίκτυπο στην κοινότητα.
Ειδικά στις κοπέλες.
Σε τρόμαζε.
Θυμάμαι ένα βράδυ που έβλεπα τις ειδήσεις κλαίγοντας,
γιατί δεν ήθελα να μεγαλώσω.
Δεν ήθελα να μεγαλώσω, γιατί φοβόμουν.
Εμφανίζονται πτώματα. Κορίτσια εξαφανίζονται διαρκώς.
Κάτι πρέπει να κάνουμε.
Ο τύπος ακόμα κυκλοφορεί ελεύθερος, ακόμα αρπάζει γυναίκες.
Γιατί;
Ο φόβος ήταν απτός.
Φαινόταν να είναι το έργο ενός ευφυούς, αλλά εκμαυλισμένου δολοφόνου.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Οι υποθέσεις του αγρού της οδού Κάλντερ αμαύρωναν τη φήμη του Λιγκ Σίτι,
ως άλυτες υποθέσεις δολοφονιών.
Μα ο Τιμ Μίλερ είχε στο μυαλό του έναν πιθανό υπεύθυνο
για τον θάνατο της κόρης του και των υπολοίπων.
Ο Κλάιντ Χέντρικ δούλευε για έναν εργολάβο στην οδό Κάλντερ.
Ο Κλάιντ σύχναζε στο Λιγκ Σίτι,
στο Texas Moon και σε άλλα μπαρ.
Θεωρήθηκε ποτέ ο Κλάιντ ύποπτος για τις δολοφονίες της οδού Κάλντερ;
Δεν μπορώ να απαντήσω σ' αυτό, καθώς οι έρευνες συνεχίζονται.
Δεν μπορώ να μιλήσω γι' αυτό.
Μπορώ να σας πω γενικά
ότι η αστυνομία δεν αποκλείει εύκολα υπόπτους.
Ως ερευνητές, δεν βασιζόμαστε έτσι απλά στα λεγόμενα κάποιου.
Δεν βιαζόμαστε να κατηγορήσουμε. Κάνουμε μεθοδική έρευνα
και συνεχίζουμε να ακολουθούμε τα στοιχεία.
ΟΔΟΣ ΕΡΒΙΝ ΟΔΟΣ ΚΑΛΝΤΕΡ
ΑΓΡΟΣ ΟΔΟΥ ΚΑΛΝΤΕΡ
Τα πρώτα τρία πτώματα βρέθηκαν μέσα σε δύο χρόνια
σε απόσταση 50 μέτρων μεταξύ τους.
Περίπου πέντε χρόνια μετά,
βρέθηκε ένα τέταρτο πτώμα στο ίδιο κομμάτι γης,
ΑΓΡΟΣ ΟΔΟΥ ΚΑΛΝΤΕΡ
στα 100 μέτρα περίπου.
ΛΕΙΨΑΝΑ ΑΓΝΩΣΤΗΣ 2
Συνδέεται με τους τρεις φόνους ή είναι θύμα άλλου δολοφόνου;
Κάποιου που διάβασε για την κοιλάδα του θανάτου
και αποφάσισε να προσθέσει το δικό του θύμα.
Τα πτώματα βρέθηκαν σε προχωρημένο στάδιο αποσύνθεσης.
Μέσω οδοντιατρικού ιστορικού ταυτοποιήθηκε η Μίλερ
και η Χάιντι Φάι.
Οι άλλες δύο γυναίκες
δεν ταίριαζαν με καμία υπόθεση αγνοουμένων στην περιοχή.
Το Λιγκ Σίτι είχε λίγους πόρους, το αστυνομικό τμήμα ήταν μικρό.
Δεν ταυτοποιήθηκε.
Παρόλο που το 1991 υπήρχαν στοιχεία DNA που μπορούσαν να εξεταστούν,
η αστυνομία δεν τα διατήρησε καλά. Δεν γινόταν να ελεγχθεί τίποτα.
Προς το παρόν, το κλειδί για την επίλυση των φόνων
αποτελούν τα δύο ανακατασκευασμένα κεφάλια.
Το αστυνομικό τμήμα του Λιγκ Σίτι δοκίμασε διάφορες τεχνικές
για την ταυτοποίηση των δύο γυναικών.
Η μία ήταν η ανακατασκευή του κρανίου.
Έβαλαν πηλό στο κρανίο για να δουν πώς θα έμοιαζε,
ελπίζοντας πως θα έφερναν στοιχεία στην επιφάνεια.
Αν έχετε στοιχεία,
αν γνωρίζετε τις δύο γυναίκες, καλέστε το αστυνομικό τμήμα του Λιγκ Σίτι.
Πολύς κόσμος έχει εξοργιστεί που δεν ταυτοποιήθηκαν οι γυναίκες.
Και πώς γίνεται να μη βρίσκουν ποιος τις σκότωσε;
Το ενδιαφέρον είχε ως αποτέλεσμα να ασκηθεί μεγαλύτερη πίεση
στην αστυνομία του Λιγκ Σίτι να κάνει κάτι για τις υποθέσεις.
ΤΟ ΠΡΩΤΟ ΘΕΜΑ
Απόψε, οι ερευνητές μελετούν
τις ομοιότητες και αναθέτουν την υπόθεσή τους στο FBI.
ΥΠΟΥΡΓΕΙΟ ΔΙΚΑΙΟΣΥΝΗΣ FBI
Αφού επρόκειτο για φόνους κατά συρροή, το FBI άρχισε να ερευνά.
Πήρα συνέντευξη από τον επικεφαλής του κλιμακίου του FBI στο Χιούστον.
Αν είσαι ρεπόρτερ, δεν μπορείς να μπεις στα γραφεία.
Γιατί με κάλεσαν να μιλήσω στον διευθυντή του FBI;
Επειδή δεν ήξεραν τι να κάνουν. Είχαν κολλήσει.
Η μόνη ελπίδα ήταν να δοθεί δημοσιότητα
και να βγει κάποιος και να πει "Ξέρω ποιος το έκανε".
Για τη σκιαγράφηση προφίλ, ειδικοί αναλύουν τον τόπο εγκλήματος.
Βάσει των στοιχείων, προσδιορίζουν τα χαρακτηριστικά του δολοφόνου.
Το FBI σκιαγράφησε το προφίλ του δολοφόνου της κοιλάδας του θανάτου.
ΧΑΡΑΚΤΗΡΙΣΤΙΚΑ ΔΡΑΣΤΩΝ
Σε πολλά σημεία, ταίριαζε με αυτόν που έμενε στην οδό Κάλντερ.
Σύμφωνα με το προφίλ που σκιαγράφησε το FBI,
ο δολοφόνος μάλλον έμενε κοντά στην κοιλάδα του θανάτου,
μάζευε αποκόμματα εφημερίδων για την υπόθεση,
είχε σύνδρομο ανωτερότητας
και προβληματική σχέση με τις γυναίκες.
Η αστυνομία είπε
"Ξέρουμε κάποιον με τέτοια γνωρίσματα κοντά στην κοιλάδα του θανάτου.
Είναι έξυπνος, με προβληματικές σχέσεις και χτυπούσε ζώα".
Ο πράκτορας του FBI είπε "Ίσως είναι αυτός".
Με κάλεσε η αστυνομία του Λιγκ Σίτι.
Μου είπαν "Έχουμε στα υπόψη αυτόν τον Κλάιντ Χέντρικ.
Μα εξετάζουμε κι έναν άλλον, τον Ρόμπερτ Έιμπελ".
Ο Ρόμπερτ Έιμπελ ήταν ένας λαμπρός πρώην επιστήμονας της NASA.
Βοήθησε στη δημιουργία του πυραύλου "Κρόνος",
που μετέφερε αστροναύτες στη Σελήνη.
Όταν βρέθηκε το πτώμα της δεύτερης άγνωστης γυναίκας το 1991,
η γη όπου βρισκόταν η κοιλάδα του θανάτου ανήκε στον Ρόμπερτ Έιμπελ.
Μετέτρεψε ένα τμήμα της σε στάβλους για ιππασία.
Ο Ρόμπερτ κίνησε υποψίες, επειδή ήταν πολύ συνεργάσιμος.
Βοήθησε την αστυνομία δίνοντας εξοπλισμό, κόβοντας θάμνους.
Έκανε ό,τι μπορούσε.
Διαρκώς ανακατευόταν με τις έρευνες.
Κάποιοι δολοφόνοι το κάνουν αυτό.
ΠΡΩΗΝ ΜΗΧΑΝΙΚΟΣ
Και κάποια στοιχεία του παρελθόντος του Ρόμπερτ Έιμπελ
τον καθιστούσαν ύποπτο.
ΕΪΜΠΕΛ
Είχε τρεις πρώην συζύγους.
ΘΑ ΣΕ ΣΚΟΤΩΣΩ
Στη μία είπε ότι θα τη σκότωνε αν δεν του παρείχε σεξ όπως ήθελε εκείνος.
ΧΤΥΠΗΣΕ ΕΝΑ ΑΛΟΓΟ
Οι πρώην γυναίκες του έλεγαν ότι χτυπούσε τα άλογα
και ότι όταν ένα άλογο πέθαινε,
το άφηνε στον αγρό να σαπίσει,
όπως και τα πτώματα των κοριτσιών στην κοιλάδα του θανάτου.
Έλα.
Ο Τιμ υποψιαζόταν τον Κλάιντ Χέντρικ λόγω της υπόθεσης της Μπίσον.
Είχε μιλήσει στην αστυνομία γι' αυτόν.
Ο Κλάιντ πάντα αρνιόταν ότι διέπραξε τους φόνους της οδού Κάλντερ.
Δεν προσπάθησαν να τον ερευνήσουν για τα άλλα εγκλήματα.
Λόγω του προφίλ από το FBI, όταν βρέθηκε η πρώτη άγνωστη γυναίκα,
ο Κλάιντ Χέντρικ μπήκε σε δεύτερη μοίρα.
Όλοι νόμιζαν ότι ο Έιμπελ ήταν ο βασικός ύποπτος της υπόθεσης.
Ξαφνικά, για ένα άτομο που πραγματικά υποψιαζόμουν,
λέω "Θεέ μου. Μήπως έκανα λάθος;"
Βάσει του προφίλ από το FBI και της μαρτυρίας των δύο πρώην συζύγων,
η αστυνομία είπε ότι ο δολοφόνος ήταν ο Ρόμπερτ Γουίλιαμ Έιμπελ.
Το αστυνομικό τμήμα του Λιγκ Σίτι συντάσσει ένα έγγραφο που δημοσιοποιείται,
ότι ο Ρόμπερτ Έιμπελ, ο επιστήμονας της NASA,
μπορεί να είναι ο κατά συρροή δολοφόνος
που διέπραξε αυτούς τους φόνους των τεσσάρων γυναικών
στην κοιλάδα του θανάτου δίπλα στην επιχείρησή του.
"STARDUST" ΒΟΛΤΕΣ ΜΕ ΑΛΟΓΑ
Και τι έγινε;
Λόγω της μεγάλης δημοσιότητας που πήραν τότε οι δολοφονίες,
στα αστυνομικά τμήματα πάνω στον άξονα του Ι-45,
οι ντετέκτιβ αναρωτιούνταν αν ο Έιμπελ διέπραξε και τους άλλους φόνους.
Είστε υπεύθυνος για τα τέσσερα πτώματα που βρέθηκαν σ' αυτό το κτήμα;
Οπωσδήποτε όχι.
Μια ομάδα αστυνομικών πάει στο κτήμα του,
προσπαθώντας να βρει τρόπαια, τούφες από μαλλιά,
οτιδήποτε μπορούσε να συνδέσει τον Έιμπελ με τα εγκλήματα.
Βρήκαν περίεργα πράγματα.
Παλιά άρθρα εφημερίδων για τις δολοφονίες της οδού Κάλντερ.
Βρήκαν ανθρώπινα δόντια,
ΑΝΘΡΩΠΙΝΟ ΔΟΝΤΙ
με χρυσές κορόνες.
Και ένα όπλο διαμετρήματος 0,22.
Την πρώτη άγνωστη γυναίκα την είχαν πυροβολήσει με 22άρι όπλο.
Όμως, όταν έγινε η νεκροψία, ο ιατροδικαστής της κομητείας Γκάλβεστον,
o δρ Κορντόφερ, έβρασε τη σφαίρα μαζί με τα οστά.
Έτσι, καταστράφηκαν τυχόν αποδεικτικά στοιχεία.
Δεν γινόταν να την ταιριάξουν με το όπλο.
Δεν υπήρχαν αδιάσειστες αποδείξεις ότι ο Ρόμπερτ Έιμπελ δεν το έκανε.
Απλώς δεν βρήκαν ούτε αποδείξεις ότι το έκανε.
Η αστυνομία δεν μπορούσε να κάνει κάτι.
Ήθελα να γνωρίσω τον επιστήμονα που κατηγορήθηκε σε δικαστικό έγγραφο
ότι είναι δολοφόνος.
Έτσι, του τηλεφώνησα, υποθέτοντας ότι θα μου το κλείσει.
Και μου λέει "Έλα από δω".
Εδώ είναι το μέρος
όπου βρέθηκε η Λόρα Μίλερ.
Πήγαμε στην κοιλάδα του θανάτου, περπατήσαμε από τον έναν τάφο στον άλλο.
Η Χάιντι Φάι λένε πως βρέθηκε ακριβώς εδώ.
Είχε ένα τετράδιο γεμάτο με αποκόμματα
και είχε τραβήξει τέσσερις φωτογραφίες από εκεί που βρέθηκαν τα πτώματα.
Είπα "Πολλοί θα έλεγαν ότι μου δείχνεις τα τρόπαιά σου".
Κι είπε "Σου δείχνω την έρευνα που έκανα για να βοηθήσω".
Ξαφνικά έρχονται και λένε ότι ταιριάζω με ένα συγκεκριμένο
εγκληματικό προφίλ.
Με τον κατά συρροή δολοφόνο των τεσσάρων κοριτσιών.
Τον είχε στοιχειώσει…
όπως στοίχειωσε κι εμένα.
Και σκεφτόμουν "Άραγε δίνει παράσταση;"
Ή μήπως απλώς δρα ως επιστήμονας;
Ψάχνει στοιχεία για να αποδείξει τι συνέβη.
Τι συνέβαινε στη γη του;
Τελικά, η αστυνομία δεν είχε αποδείξεις ότι ο Έιμπελ είχε κάνει κάτι από αυτά.
Είναι ύποπτος.
Ίσως δεν ευθύνεται για τους φόνους,
ίσως και να ευθύνεται.
Άρα είναι ακόμα στη λίστα.
Συμπεριλαμβάνεται στη λίστα των υπόπτων.
Στο Λιγκ Σίτι, συνέχισε να είναι ύποπτος.
Αλλά τι έγινε; Τίποτα.
Ο εφιάλτης, από πολλές απόψεις, είναι ότι οι γονείς ακόμα θρηνούν.
Δεν μπορώ να υπολογίσω πόσες φορές έψαξα το μέρος
ελπίζοντας να βρω τα ρούχα της Λόρα ή το κολιέ της.
Πήγαινα εκεί τα μεσημέρια. Πήγαινα τα βράδια.
Ήμουν εκεί μες στη νύχτα, ουρλιάζοντας "Εδώ είμαι. Έλα να με πιάσεις, δειλέ".
Πυροβόλησα έξι φορές στο έδαφος.
Ήλπιζα να καλέσουν την αστυνομία.
Δεν ήρθε κανείς. Κανείς.
Θυμάμαι να πηγαίνω εκεί πολλές φορές
και να λέω πάνω από τον σταυρό "Λόρα, μη μισήσεις τον μπαμπά σου.
Δεν μπορώ να έρχομαι πια.
Πρέπει να πω αντίο. Να βάλω τη ζωή μου σε μια τάξη".
Κυριολεκτικά, απομακρυνόμουν
κι άκουγα μια φωνή να λέει "Μην τα παρατήσεις".
Αυτό ήταν το εφαλτήριο.
"Ίσως μπορώ να βοηθήσω αυτές τις οικογένειες
όταν χάνουν κάποιον αγαπημένο".
Όταν πήγα στα γραφεία της EquuSearch, πέρασε όλη την ημέρα μαζί μου.
Μίλησε για τον θάνατο της Λόρα, τις συνέπειες στην οικογένειά του
και επίσης για τον λόγο που ίδρυσε την EquuSearch.
Έκανε ό,τι έκανε για να σώσει άλλους.
Γιατί δεν τ' αφήνεις πίσω σου, ρε φίλε;
Άφησέ το πίσω.
Όλοι με ξέρουν ως τον Τιμ, τον κο EquuSearch.
Έχασα την ταυτότητά μου. Δεν ξέρω ποιος είναι ο Τιμ Μίλερ.
Δεν τα παράτησα.
Υπήρξαν συνέπειες, μα δεν τα παράτησα.
Προσπάθησα να πω αντίο.
Δεν μπορώ.
Υποσχέθηκα στον Θεό και στη Λόρα. Θα στηρίζω τις οικογένειες.
Δεν ήξερα ότι θα ήταν τόσο πολλές.
ΑΓΡΟΣ ΟΔΟΥ ΚΑΛΝΤΕΡ
ΛΙΓΚ ΣΙΤΙ
ΦΡΕΝΤΣΓΟΥΝΤ
Η κόρη μου πήγε για τρέξιμο σήμερα το πρωί.
Έλειπε για περισσότερη ώρα απ' όση υπολόγιζα.
Έφυγε στις εννιά και είναι 10:04.
Ναι. Δεν μπορεί να τρέχει τόση ώρα.
Τον Απρίλιο του '97, η Λόρα Σμίδερ, μια 12χρονη μπαλαρίνα,
βγήκε από το σπίτι της για να κάνει τζόκινγκ και εξαφανίστηκε.
ΛΟΡΑ ΣΜΙΔΕΡ, 12 ΕΤΩΝ
ΕΞΑΦΑΝΙΣΤΗΚΕ ΣΤΙΣ 3 ΑΠΡΙΛΙΟΥ 1997 ΦΡΕΝΤΣΓΟΥΝΤ
Θα γύριζε σε 20 λεπτά, γιατί φτιάχναμε τηγανίτες.
Θα γύριζε σπίτι για το πρωινό. Ήθελε να τρέξει πριν φάει.
Ήμασταν πολύ αφελείς τότε.
Τηλεφώνησα αμέσως σε κόσμο για να τους πω
"Η Λόρα αγνοείται. Δεν τη βρίσκουμε. Ελάτε να την ψάξουμε".
Ήρθαν τα πάνω κάτω.
Τίποτα δεν έβγαζε νόημα.
Δεν είχαμε ιδέα πού ήταν. Δεν μπορούσαμε να τη βρούμε.
Η μέρα ξεκίνησε με μια σπαρακτική εικόνα. Μες στη βροχή, η Γκέι Σμίδερ
μοίραζε φυλλάδια, ελπίζοντας ο κόσμος να την ακούσει και να βοηθήσει.
Τις μέρες μετά την εξαφάνιση της Λόρα
τις έχω στο μυαλό μου
κάπως θολά και με πολύ τρόμο.
Είναι κάτι που κανείς δεν θέλει να παραδεχτεί.
Ήμουν σε υστερική κατάσταση.
Περπατούσα, έψαχνα και φώναζα το όνομα της Λόρα.
Λόρα!
Δεν τη βρήκαμε.
Ήταν σχεδόν 13 ετών.
Δεν συμβαίνουν τέτοια πράγματα στη μικρή κοινότητά τους.
Ήταν ένα από τα δέκα πιο ασφαλή μέρη για να μένεις.
Ο κόσμος δεν κλείδωνε τις πόρτες.
Το Φρέντσγουντ είναι μία από τις μικρές πόλεις στον άξονα του Ι-45.
Έχει τη φήμη
ΦΡΕΝΤΣΓΟΥΝΤ
της απόλυτα ασφαλούς πόλης.
Ιδρύθηκε από κουάκερους,
από ανθρώπους που πιστεύουν στην ειρήνη.
Όταν ένα 12χρονο παιδί εξαφανίζεται ενώ τρέχει,
υπάρχει τεράστια οργή.
Αν ευθύνεσαι γι' αυτό,
και μιλάω εκ μέρους όλης της ομάδας,
δεσμευόμαστε στο μέγιστο
ότι θα σε βρούμε και θα κάνουμε ό,τι προβλέπει ο νόμος.
Συνήθως, σ' αυτές τις περιπτώσεις λένε "Η κόρη σου το έσκασε".
Παραδόξως, σ' αυτήν την περίπτωση η αστυνομία ανέλαβε αμέσως δράση.
Η αστυνομία του Φρέντσγουντ, το τμήμα σερίφη της κομητείας Χάρις.
Και τώρα είχε εμπλακεί και το FBI.
Όταν εξαφανίστηκε, το κλιμάκιό μας άφησε ό,τι έκανε κι άρχισε να την ψάχνει.
Ήταν ένα σημαντικό γεγονός στην κοινότητά μας.
ΚΑΝΕΝΑ ΣΗΜΑΔΙ ΤΟΥ ΚΟΡΙΤΣΙΟΥ
Σχηματίστε μια γραμμή.
Όλη η κοινότητα του Φρέντσγουντ βοηθάει στην έρευνα.
Οι εθελοντές ψάχνουν στους θάμνους, στη λάσπη.
Ο δράστης ίσως πιάσει κι άλλο παιδί.
Δεν θέλουμε να το περάσουν αυτό κι οι οικογένειές σας.
Η πόλη συνασπίστηκε
κι 6.000 άνθρωποι βγήκαν να την ψάξουν.
Μέσα σε λίγες μέρες, 6.000 άτομα,
μαζί με μια διμοιρία πεζοναυτών.
Είναι ο φόβος του άγνωστου, του τι θα βρεις, αλλά…
οι καημένοι
χρειάζονται μια απάντηση.
Φέραμε τα σκυλιά μας.
Θα τα αφήναμε να τρέξουν γύρω από τη λίμνη.
Κάτι μύριζε άσχημα.
Νομίζαμε ότι ήταν κάποιο νεκρό ζώο στο νερό ή κάτι τέτοιο.
Ο γιος μου, ο Τζέισον, είπε "Τα ζώα δεν φορούν κάλτσες".
Τα στοιχεία που βρέθηκαν στο σημείο
είναι ένα δαχτυλίδι με τα αρχικά της
και το ότι η κοπέλα φορούσε σιδεράκια.
Η γνώμη του τμήματός μου είναι ότι η νεαρή γυναίκα
είναι η Λόρα Κέιτ Σμίδερ.
ΟΙΚΙΑ ΣΜΙΔΕΡ
Εξαφανίστηκε στις 3 Απριλίου 1997.
Και βρέθηκε στις 20 Απριλίου.
ΛΕΙΨΑΝΑ ΤΗΣ ΛΟΡΑ ΣΜΙΔΕΡ
Οπότε, ήταν 17 μέρες
σκέτη κόλαση.
Έχουμε καιρό να το δούμε αυτό.
Δες εδώ μουτράκι.
Πολύ γλυκιά.
Μ' αρέσει αυτή η φωτογραφία.
Νιώθω ότι ήταν θέλημα Θεού το να είμαι η μαμά της Λόρα.
Αυτή ήταν η πρώτη παράστασή της.
Άλλαζε στολή τέσσερις φορές.
Το θυμάμαι.
Η Λόρα ήταν ενός έτους.
Κι η μαμά της πέθανε από καρκίνο του μαστού.
Ο μπαμπάς της, ο Μπομπ, ήταν ένα ράκος.
Ήταν μια πολύ δύσκολη περίοδος της ζωής του.
Έτσι, η μία από τις γιαγιάδες είπε "Να τον βοηθήσουμε να βρει νταντά".
Έτσι γνωριστήκαμε.
Η Λόρα με γοήτευσε αμέσως, και δεθήκαμε.
Έκατσα στο πάτωμα μαζί της τη μέρα που τη γνώρισα.
Συνδεθήκαμε έτσι απλά.
Την αγάπησα αμέσως.
Εδώ είναι η Κοκκινοσκουφίτσα, μάλλον.
Τέσσερις μήνες μετά, παντρευτήκαμε.
Αστραπιαίο.
Όταν το φέρνω στο μυαλό μου, σκέφτομαι ότι ήμουν τρελή.
Ήμουν τρελή.
Την υιοθέτησα τον επόμενο χρόνο.
Ήταν χαρισματικό παιδί.
Είναι τιμή μου που ήμουν η μαμά της Λόρα.
Μακάρι
να μη σταματούσε τόσο σύντομα έτσι.
Όταν μας συνέβη αυτό,
ήταν ισόβια ποινή για εμάς.
Ο φόνος της Λόρα ήταν η ισόβια ποινή μας.
Ο φόνος της Λόρα είναι μία από τις τουλάχιστον 35 άλυτες υποθέσεις
εξαφανισθέντων ή δολοφονημένων κοριτσιών σε περιοχές τριών κομητειών.
Η έρευνα για τη Λόρα έριξε τους προβολείς
στην περιοχή μας για τα κορίτσια.
Έφερε στην επιφάνεια πολλά ερωτήματα
για το τι γινόταν και πώς γινόταν.
Μια δημοσιογράφος στη Houston Chronicle γράφει για τους άλυτους φόνους.
Δημοσιοποιεί έναν χάρτη και περιλαμβάνει τις άλυτες υποθέσεις κατά μήκος του άξονα,
για να τονίσει ένα σημαντικό θέμα,
το ότι οι γυναίκες αντιμετωπίζονται ως θηράματα
και ότι οι δολοφονίες τους συχνά δεν τραβούν επαρκώς την προσοχή.
Τότε ξέραμε ότι υπήρχαν κι άλλες υποθέσεις
που δεν έλαβαν απολύτως καμία βοήθεια.
ΤΗΛΕΦΩΝΟ
Μας έκανε να νιώσουμε άσχημα
που παρουσίασαν τη θεία μου τη Χίντι με τέτοιον τρόπο.
Κάποια που κάνει οτοστόπ, που το σκάει,
που δουλεύει σε μπαρ.
Όλα αυτά δείχνουν μια μεροληψία εις βάρος της.
Αντέδρασαν λες και δεν ήταν αρκετά σημαντική
για να χρησιμοποιήσουν πόρους για να τη βρουν.
Δεν ξεχνάω τι είπε
το αστυνομικό τμήμα του Λιγκ Σίτι για τα κορίτσια.
Ότι η Χάιντι ήταν ναρκομανής, η Λόρα το σκάει συνέχεια
κι οι άγνωστες γυναίκες ήταν περιπλανώμενες.
Αυτό θα έδινε σε κάποιον την άδεια να τις σκοτώσει;
Είναι απόκληρες; Είπα "Όχι, η Λόρα δεν ήταν".
Οι εξαφανίσεις των εφήβων που εκδηλώνουν κάποιου είδους εγκληματική συμπεριφορά
δεν λαμβάνονται υπόψη το ίδιο σοβαρά με αυτές κάποιων νεότερων ατόμων,
που υποτίθεται πως δεν εκδηλώνουν τέτοιες συμπεριφορές.
Αυτό ισχύει ακόμα και σήμερα.
Υπονοείται ότι το άτομο αυτό έκανε κάτι που προκάλεσε τον φόνο του.
Ήταν ένα άτομο που, για κάποιο λόγο, είναι λιγότερο σημαντικό για την κοινωνία.
Η Λόρα Σμίδερ έδειχνε πολύ ευάλωτη.
Ήταν ένα καλό κορίτσι από καλή οικογένεια κι έμενε σε καλή γειτονιά.
Η αντίδραση ήταν εντονότερη.
Υπήρχε μια αίσθηση απόγνωσης.
Αν δεν μπορούσες να σώσεις τη Λόρα, τότε ποιον;
Αυτούς που παίρνουν τα παιδιά μας και παίρνουν τις κόρες μας
δεν τους σταματά κανείς.
ΚΑΠΟΙΟΣ ΞΕΡΕΙ ΠΟΙΟΣ ΣΚΟΤΩΣΕ ΤΗ ΛΟΡΑ ΚΕΪΤ ΣΜΙΔΕΡ
Οι σημαίες κυματίζουν μεσίστιες, ενώ σχεδόν ολόκληρη η πόλη
θρηνεί για τον χαμό του 12χρονου κοριτσιού.
Είναι έρευνα ανθρωποκτονίας.
Όταν κυκλοφόρησαν τα νέα για τη Λόρα Σμίδερ…
όλοι μιλούσαν πάλι για την κοιλάδα του θανάτου.
Και όλοι μιλούσαν για τον Ι-45.
Όλοι απορούσαν γιατί πέθαιναν τα κορίτσια και γιατί δεν έβρισκαν τον δολοφόνο.
Κάποιος αρπάζει παιδιά και δολοφονεί μικρά κορίτσια.
Πρέπει να σταματήσει αυτό.
Έχει επηρεάσει την κόρη μου. Έχει επηρεάσει όλη την πόλη.
Είναι λογικό.
Είχαν περάσει έξι χρόνια
από όταν βρέθηκαν πτώματα στην οδό Κάλντερ.
Και υπήρχε ο φόβος ότι "Θεέ μου, επέστρεψε".
Γίνονταν και πάλι απαγωγές.
Ο δράστης ήταν ελεύθερος. Οπότε, υπήρχε πολύς φόβος και πολύ άγχος.
Αν εξαφανιστεί το παιδί σας, έχετε δείγμα DNA και τα αποτυπώματά του;
Στο Φρέντσγουντ είχαν πανικοβληθεί. Η διεύθυνση του σχολείου μοίρασε σύνεργα
για να πάρουν οι γονείς αποτυπώματα και τούφες μαλλιών των παιδιών
και αν εξαφανιζόταν το παιδί,
θα είχαν τουλάχιστον αποτυπώματα και μαλλιά
για να αναγνωρίσουν το πτώμα.
Το ποιος σκότωσε τη 12χρονη Λόρα Σμίδερ και γιατί
στοιχειώνει τον αρχηγό της αστυνομίας Τζάρεντ Στάουτ.
Η κοινότητα πρέπει να ευαισθητοποιηθεί.
Αστυνομικοί και πυροσβέστες αποστραγγίζουν τη λίμνη.
Ψάχνουν στοιχεία που θα τους φέρουν πιο κοντά στον ύποπτο.
Η αστυνομία έφτιαξε μια λίστα με δράστες σεξουαλικών εγκλημάτων
στο Γκάλβεστον, στην κομητεία Χάρις και στις κοντινές περιοχές
και κατέληξαν με πάνω από 2.000 άτομα.
Ο όρος "σεξουαλικό έγκλημα" δεν υπήρχε καν στο λεξιλόγιό μου.
Δεν ήταν μέρος της πραγματικότητάς μου. Μα έγινε η πραγματικότητά μου.
Ο αριθμός των δραστών σεξουαλικών εγκλημάτων στην περιοχή
ήταν τεράστιος.
Ειδικά αν είσαι γυναίκα,
οι γονείς σου λένε πάντα για την ασφάλειά σου, να προσέχεις,
να βγαίνεις με τους φίλους σου,
να παραμένεις στον δρόμο όταν είσαι σε ηλικία που οδηγείς.
Θυμάμαι πως, όταν η μαμά μου παντρεύτηκε τον Κλάιντ,
ο μπαμπάς μου με ρώτησε αν ο Κλάιντ είχε πειράξει εμένα ή τον αδερφό μου.
Τότε δεν το καταλάβαινα.
Αυτά είναι.
Όταν η μητέρα μου έμενε στα διαμερίσματα στο Ντίκινσον,
πήγαμε εκεί να την επισκεφτούμε.
Κι αυτή είναι η πισίνα.
Ο Κλάιντ πήγε τον αδερφό μου κι εμένα για κολύμπι.
Ο αδερφός μου ήταν στην άκρη της πισίνας κι εγώ ήμουν κοντά στον Κλάιντ.
Λέει "Βούτα. Θα σου δείξω κάτι κάτω από το νερό".
Λέω "Εντάξει".
Οπότε, βούτηξα.
Τότε μου έδειξε τα γεννητικά όργανά του.
ΟΤΑΝ ΒΟΥΤΗΞΑ, ΞΕΓΥΜΝΩΘΗΚΕ
Κάτω από το νερό.
Έτρεξα πίσω στο διαμέρισμα.
Ο αδερφός μου έτρεξε από πίσω μου. Έτρεξα στο διαμέρισμα.
Το είπα στη μητέρα μου.
Τσακώθηκαν.
Εκείνος το αρνήθηκε.
Η μητέρα μου πίστεψε ό,τι της είπε.
Πληγώθηκα, γιατί δεν είχε σημασία.
Δεν το αντέχω.
Αυτό το μέρος.
Αν δούμε τα χαρακτηριστικά των ανθρώπων που είναι ύποπτοι
για τις υποθέσεις στον άξονα του Ι-45, παρατηρούμε κάποια σταθερά μοτίβα.
Βλέπουμε άντρες που ήταν κυρίαρχοι, βίαιες περαστικές παρουσίες.
Άτομα όπως ο Κλάιντ Χέντρικ.
Ο Χέντρικ ταιριάζει στο προφίλ των ατόμων που λέγαμε
ότι τη δεκαετία του '70 και του '80 ήρθαν στο Χιούστον
λόγω της άνθησης των κατασκευών.
Είχε ήδη εκτίσει την ποινή στη Φλόριντα.
Τον κατηγορούσαν πρώην σύζυγοι και πρώην κοπέλες
ότι ήταν κακοποιητικός και βίαιος.
Ο ΚΛΑΪΝΤ ΤΗΝ ΕΣΠΡΩΞΕ ΣΤΑ ΣΚΑΛΙΑ
ΤΡΟΧΟΣΠΙΤΟ
Να το.
Αυτό ήταν.
Αυτό το μέρος έχει αλλάξει πολύ. Αυτό δεν υπήρχε εκεί.
Το τροχόσπιτο υπήρχε.
Δεν θέλω να λέω το όνομά του.
Δεν έχετε ιδέα τι προκαλεί.
Έφυγα από κει αφού τελείωσα το λύκειο.
Η μητέρα μου είπε ότι τον άφησε.
Η μητέρα μου ήρθε στο σπίτι όπου έμενα
κι είπε ότι ήθελε να μου δείξει τι είχε κάνει.
Έτσι, ο θείος μου και η μητέρα μου
μου ζήτησαν να πάω στο τροχόσπιτο στο Γκάλβεστον.
Είχε καταστραφεί τελείως.
Αλλά δεν ήθελαν να μου δείξουν αυτό.
Η μητέρα μου παρατήρησε ένα σημείο στον τοίχο.
Μου εξήγησε ότι υπήρχε μια τρύπα στον τοίχο.
Ο Κλάιντ κοιτούσε μέσα από την τρύπα.
Κοιτούσε εμένα.
Όσες φορές ένιωθα ότι κάποιος με παρακολουθούσε,
τελικά δεν ήμουν τρελή.
Ο θείος μου πήγε εμένα και τη μαμά μου στην αστυνομία του Γκάλβεστον
μαζί με φωτογραφίες που τράβηξε.
Ένας άνθρωπος, στο γραφείο του,
πήρε την κατάθεσή μου και με έδιωξε.
Έκανα αυτό που έπρεπε.
Θα μπορούσαν να τον συλλάβουν.
Θα μπορούσα να καταθέσω ως μάρτυρας
για όλα όσα έκανε.
Αλλά κανείς δεν έκανε τίποτα.
Όταν κάποιος βλάψει σοβαρά ένα παιδί,
δεν πρέπει να έχει την ευκαιρία να βλάψει κι άλλο παιδί.
Κι όμως, ο άντρας που απήγαγε και σκότωσε τη Λόρα ήταν ακόμα ελεύθερος.
Ήταν το ξεκίνημα μιας πολύ κακής χρονιάς.
15 ΙΟΥΛΙΟΥ 1997
ΤΡΕΙΣ ΜΗΝΕΣ ΑΦΟΥ ΒΡΕΘΗΚΕ ΤΟ ΠΤΩΜΑ ΤΗΣ ΛΟΡΑ ΣΜΙΔΕΡ
Ήταν μια μέρα όπως όλες οι άλλες.
Η κόρη μου, η Κέλι, έφερε την Αλέξις.
Θυμάμαι που της είπα
"Σ' αγαπώ, γλυκιά μου. Καλή σου μέρα. Μιλάμε το απόγευμα".
Αυτές ήταν οι τελευταίες λέξεις που της είπα.
25 ΙΟΥΛΙΟΥ 1997
Η Κέλι Κοξ είναι μητέρα και κόρη και εξαφανίστηκε μυστηριωδώς.
Τον Ιούλιο του 1997,
χωρίς να το ξέρει ο κόσμος στο Χιούστον,
η Κέλι Ανν Κοξ εξαφανίστηκε στο Ντέντον του Τέξας.
Θα πήγαινε εκδρομή
στη φυλακή με το μάθημα της ποινικής δικαιοσύνης.
Όταν πήγε να μπει στο αμάξι,
το κλειδί δεν δούλευε, δεν μπόρεσε να το ανοίξει.
Η Κέλι κάλεσε από εδώ το αγόρι της για να φέρει το άλλο κλειδί.
Εδώ είδε ή άκουσε κάποιος για τελευταία φορά την Κέλι.
Ήταν εκεί τη μια στιγμή και την άλλη εξαφανίστηκε.
ΚΕΛΙ ΚΟΞ, 20 ΕΤΩΝ
ΕΞΑΦΑΝΙΣΤΗΚΕ ΣΤΙΣ 15 ΙΟΥΛΙΟΥ 1997 ΝΤΕΝΤΟΝ, ΤΕΞΑΣ
Οι ντετέκτιβ έψαξαν το αμάξι της, μα τα στοιχεία που βρήκαν ήταν ελάχιστα.
Αν και ακόμα δεν έχει επικοινωνήσει, η αστυνομία δεν ξέρει
αν έχει συμβεί κάποιο έγκλημα.
Είναι πολύ νωρίς για να κάνουμε υποθέσεις για την ύπαρξη υπόπτων.
Κι έπειτα από έναν μήνα από την εξαφάνιση της Κέλι,
εξαφανίστηκε η Τζέσικα Κέιν.
Η έφηβη από το Τίκι Άιλαντ εθεάθη στο εστιατόριο Webster.
Το όχημά της βρέθηκε στον αυτοκινητόδρομο Γκαλφ,
με την τσάντα της μέσα.
Δεν πήγαινε κάπου χωρίς να το πει.
Καλούσε τουλάχιστον έναν από εμάς.
Γι' αυτό ξέρουμε ότι κάτι πάει στραβά.
Πρέπει να τη βρούμε.
Η Τζέσικα Κέιν ήταν με την ομάδα θεάτρου.
Αφού έφυγε, έγινε καπνός. Εξαφανίστηκε.
ΤΖΕΣΙΚΑ ΚΕΪΝ, 17 ΕΤΩΝ
ΕΞΑΦΑΝΙΣΤΗΚΕ ΣΤΙΣ 17 ΑΥΓΟΥΣΤΟΥ 1997 ΤΙΚΙ ΑΪΛΑΝΤ
Ξεκινήσαμε με τα άλογα.
Μου ζήτησαν να πάω εκεί που βρέθηκε το όχημα της Τζέσικα
και να βρούμε ένα σημείο για κέντρο ελέγχου.
Άλλη μία τεράστια έρευνα.
Στην έρευνα συμμετείχαν ο Μπομπ κι η Γκέι Σμίδερ.
Δεν θα ξεχάσω ποτέ τον μπαμπά της Τζέσικα.
Ήξερα ακριβώς τι περνούσε.
Φυσικά, εκείνη τη στιγμή, ήλπιζα να υπάρξει διαφορετική έκβαση.
Το '97, όταν εξαφανίστηκε η Τζέσικα Κέιν,
ο μπαμπάς μου έμενε στο Τίκι Άιλαντ.
Ήταν καλή φίλη της πρώην συζύγου του αδερφού μου.
Ήταν καλές φίλες.
Μπήκα στην ομάδα έρευνας.
Φορούσαμε γιλέκα και κρατούσαμε μπαστούνια.
Έμενα άυπνος όταν εξαφανίστηκε η Σμίδερ. Και όταν εξαφανίστηκε η Κέιν.
Τα τελευταία 38 χρόνια, έχω χάσει τον ύπνο μου.
Ό,τι κι αν δοκίμαζαν, όσοι αστυνομικοί και να ήταν παρόντες…
Σήμερα η καρδιά μου σπάει.
…κάποιος κατάφερνε και ξεγλιστρούσε.
Η έρευνα για την Τζέσικα θα συνεχιστεί.
Πώς το εξηγείς;
Υπάρχει κάποιος ανάμεσά μας, κάποιο τέρας.
Πώς θα τον σταματήσουμε;
Φυσικά σκεφτόμουν
"Θεέ μου, είναι ο ίδιος που πήγε τα κορίτσια μας στην οδό Κάλντερ".
Δεν μπορεί να υπάρχουν πολλοί κατά συρροή δολοφόνοι σε ένα μέρος.
Πολλά τρελά πράγματα περνάνε από το μυαλό σου.
Η έφηβη από το Τίκι Άιλαντ αγνοείται από τις 17 Αυγούστου.
Όταν αναπτύσσεται η καχυποψία σε μια κοινότητα,
όταν οι άνθρωποι είναι ανήσυχοι
και αναρωτιούνται ποιος είναι ο δολοφόνος, αυτό σε κατατρώει.
Ήμουν στην ομάδα που έψαχνε την Κέιν στο πάρκο Τζακ Μπρουκς.
Ήταν μια νεαρή γυναίκα,
που γύριζε στο σπίτι από μια βόλτα.
Προφανώς, ήταν μόνη.
Με έκανε να σκεφτώ
αυτό που συνέβη στη μαμά μου.
Όλα όσα της έκανε αυτός.
Ξέρω ότι φοβόταν εν μέρει, αλλά όταν εκείνος έφευγε,
έφευγε για καιρό,
κι εκείνη πάντα τον δεχόταν πίσω.
Μια φορά, γύρισε.
Ήταν γεμάτος αίματα και είχε ένα μαχαίρι.
ΗΡΘΕ ΣΤΟ ΣΠΙΤΙ ΜΕ ΕΝΑ ΜΑΤΩΜΕΝΟ ΜΑΧΑΙΡΙ
Και
είπε στη μαμά μου "Το ξαναέκανα".
Μετά απ' αυτό που συνέβη στην Μπίσον
και με το ποινικό του παρελθόν
και με αυτά που μου έκανε…
Δεν ξέρω.
Δεν ξέραμε αν η Λόρα Σμίδερ, η Τζέσικα Κέιν και η Κέλι Κοξ
συνδέονταν με τους φόνους στην Κάλντερ.
Αλλά, φυσικά, ήταν πιθανό ότι συνδέονταν.
Αν ήταν το ίδιο άτομο, γιατί υπήρχε ένα κενό από το '91,
όταν βρέθηκε η πρώτη άγνωστη γυναίκα, μέχρι το '97;
Τώρα εφαρμόζει άλλη τακτική.
Δεν αφήνει τα πτώματα στον αγρό.
ΛΕΙΨΑΝΑ ΤΗΣ ΛΟΡΑ ΣΜΙΔΕΡ
Είχαμε ερωτήσεις, όχι απαντήσεις.
Αφού εξαφανίστηκε η Λόρα,
χιλιάδες στοιχεία αναφέρθηκαν στο αστυνομικό τμήμα του Φρέντσγουντ.
Προσανατολίζονταν σε πολλούς πιθανούς υπόπτους.
Μα δεν είχαν τίποτα να τους συνδέει ούτε να τους αποκλείει.
Με την πρόσφατη δολοφονία της Σμίδερ και την έρευνα για την Κέιν,
ο Ρόμπερτ Έιμπελ ανησύχησε ότι η αστυνομία θα τον συνδέσει μ' αυτά.
Η αστυνομία ισχυρίστηκε ότι παραμένει ύποπτος για τις δολοφονίες στο Λιγκ Σίτι.
Ο Ρόμπερτ Έιμπελ συζητιόταν ακόμη πολύ στην κοινότητα.
Άρα, είναι λογικό ο Τιμ Μίλερ να θεωρεί τον Ρόμπερτ Έιμπελ δολοφόνο.
Είχαμε κάθε λόγο να σκεφτούμε "Θεέ μου, μπορεί να συνδέεται".
Ο Τιμ προσπαθούσε πολύ να αποδείξει ότι ο Έιμπελ ήταν δολοφόνος.
Ήταν αυτό το μεταλλικό κτίριο.
Ήθελε να γίνουν πολλές εκσκαφές στη γη του Έιμπελ
και να τον ανακρίνει η αστυνομία πιο πολύ.
Τους 17 μήνες που δεν ήξερε πού ήταν η Λόρα,
ήταν καταρρακωμένος.
Τη σκέψη ότι άλλες οικογένειες περνούν τα ίδια
και ότι η αστυνομία δεν κάνει πάντα ό,τι απαιτείται
ώστε να βρεθούν οι άνθρωποι, να βρεθούν τα πτώματα
δεν μπορεί να την αποδεχτεί.
Οπότε βγαίνει και το κάνει μόνος του.
Πολλή από την απογοήτευση και τη θλίψη του
τη διοχέτευσε σε εκδίκηση προς τον Έιμπελ.
Αποφάσισε να βασανίσει τον Έιμπελ τηλεφωνώντας του, αφήνοντας μηνύματα.
Έχω κάποιον που θα ερχόταν εκεί για να σε πάει στο Λας Βέγκας,
θα σε σάπιζε στο ξύλο στη διαδρομή και θα σε σκότωνε.
Μετά θα σε έχωνε σ' έναν αμμόλοφο.
Ο Τιμ πίστευε ότι όσα έκανε ήταν δίκαια.
Βάλε ένα σημάδι
στην περίφραξη εκεί πέρα.
Έψαξα εκείνη τη γη άπειρες φορές,
υποθέτοντας ότι ίσως θάφτηκαν κι άλλα πτώματα εκεί.
Έφερε έναν ετερόκλητο στρατό από εθελοντές για να σκάψει.
Κοσκινίζουμε κάθε κόκκο χώματος.
Δανείστηκε έναν εκσκαφέα.
Κάποιος έφερε εκπαιδευμένα σκυλιά που εντοπίζουν πτώματα.
Τα σκυλιά αφέθηκαν ελεύθερα και μαζεύτηκαν σε ένα σημείο.
Βρήκαν κάτι.
Έτσι, όλοι άρχισαν να σκάβουν στην περιοχή.
Και ανακάλυψαν μια γυναικεία τσάντα και γυναικεία ρούχα.
Ο Τιμ πίστευε ότι ανήκαν σε διαφορετικό θύμα,
μα δεν μπορούσε να το αποδείξει.
Τελικά, ο Έιμπελ ήταν τόσο τρομοκρατημένος
που ζήτησε ασφαλιστικά μέτρα για να κρατήσει τον Τιμ μακριά.
Ο Κ. ΜΙΛΕΡ ΑΠΟΦΑΣΙΣΕ ΝΑ ΑΥΤΟΔΙΚΗΣΕΙ ΓΙΑ ΤΟΝ ΘΑΝΑΤΟ ΤΗΣ ΚΟΡΗΣ ΤΟΥ
ΖΗΤΩ ΑΠΟ ΤΗΝ ΑΣΤΥΝΟΜΙΑ ΠΑΡΟΧΗ ΠΡΟΣΤΑΣΙΑΣ
Ο Έιμπελ έζησε για χρόνια αυτήν την τραγική ζωή.
Ήταν ο παρίας του Λιγκ Σίτι.
Τελικά, δεν άντεξε άλλο.
Έκλεισε την επιχείρησή του.
Μετακόμισε στο ράντσο της οικογένειάς του σε άλλη κομητεία του Τέξας
κι έφυγε οριστικά από το Λιγκ Σίτι.
Το καλοκαίρι του '97,
δεν είχε συλληφθεί κανείς για τις υποθέσεις στην Κάλντερ.
Τώρα είχαμε άλλες δύο εξαφανισθείσες,
την Κέλι Κοξ και την Τζέσικα Κέιν.
Ξέρω ότι κάποιος ξέρει κάτι.
Όποιος ξέρει κάτι για την Τζέσικα, ας μας απαλλάξει από τον πόνο στην καρδιά.
Και τον φόνο της Λόρα Σμίδερ.
Προσπαθούμε να το διαχειριστούμε.
Όλοι οι φορείς εκεί βοηθούσαν. Γίνονταν προσπάθειες.
Ήρθε κι η αστυνομία του Χιούστον.
Όλοι συνέδραμαν, απλώς στάθηκαν άτυχοι στην αρχή.
ΜΑΪΟΣ 1997
Άμεση Δράση Γουέμπστερ.
Πρέπει να έρθετε στο Waffle House.
Μόλις ήρθε κάποιος και λέει ότι απήχθη μια κοπέλα.
Το έλεγαν στις ειδήσεις.
Μια γυναίκα πήγε σε ένα μίνι μάρκετ εκείνο το βράδυ.
Κάποιος στεκόταν εκεί και την παρακολουθούσε.
Γύρισε στο αμάξι της για να φύγει.
Και το αμάξι της κάτι έπαθε στον δρόμο.
Έκανε στην άκρη.
Και ο τύπος από το μίνι μάρκετ την πλησιάζει χαμογελώντας και λέει
"Έπαθες λάστιχο. Θέλεις βοήθεια;"
Και αμέσως μετά βρέθηκε από πίσω της και κρατούσε ένα μαχαίρι στον λαιμό της.
Την ανάγκασε να μπει στο όχημά του,
μάρσαρε και πήρε τον Ι-45.
Είναι στο Waffle House;
Είναι έξω, στο πάρκινγκ.
Χρειάζεται ασθενοφόρο. Δεν περπατάει.
Τη μάζεψαν από τον αυτοκινητόδρομο.
Τη λένε Σάντρα.
Αυτό που έκανε η Σάντρα ήταν το σημείο καμπής της έρευνας.
Να σταλούν μονάδες στην οδό Γουέστ Νάσα 959.
Η κοπέλα πήδηξε από λευκό ημιφορτηγό.
Άγνωστη πινακίδα. Ήταν στον Ι-45, βόρεια κατεύθυνση.
ΧΙΟΥΣΤΟΝ
Υποτιτλισμός: Μαρία Κούτσιανου